
REPUBLIKA HRVATSKA 			       	   Poslovni broj 1 St-1086/2016-3
TRGOVAČKI SUD U ZADRU
Zadar, Dr. Franje Tuđmana 35
                                                     

R E P U B L I K A  H R V A T S K A

R J E Š E NJ E

Trgovački sud u Zadru, OIB: 39670464653, po sutkinji Ardeni Bajlo, povodom prijedloga Financijske agencije, Regionalnog centra Split, Podružnice Zadar, Zadar, Ivana Danila 4, OIB: 85821130368 za otvaranje stečajnoga postupka nad dužnikom FIDUS d.o.o., Bibinje, Vila Velebita 5, OIB: 24850186100, zastupanom po članu uprave Anti Knezu, 19. listopada 2016. 

r i j e š i o  j e

I. Nalaže se ANTI KNEZU, Bibinje, Ante Starčevića 17, OIB: 99679470998, kao osobi ovlaštenoj za zastupanje po zakonu uvodno označenog dužnika, u roku od 8 dana od dana primitka ovog rješenja, uplatiti predujam za namirenje troškova stečajnoga postupka u iznosu od 1.000,00 kn (tisućukuna) na žiro račun ovog suda kod Hrvatske poštanske banke broj: HR4323900011300000857, s pozivom na broj kontovnika predmeta 05 221-1086-16 te dostavi u spis dokaz o uplati. 
II. Ako osoba iz točke I. izreke ovog rješenja ne plati navedeni predujam u propisanom roku, na odgovarajući način primijenit će se pravila o prisilnoj naplati novčane kazne u parničnom postupku (čl. 10., čl. 110. i čl. 318. Zakona o parničnom postupku, Narodne novine broj: 25/13 i 89/14). 
III. Neiskorišteni iznos predujma iz točke I. izreke ovog rješenja sud će nakon završetka postupka uplatiti u Fond za namirenje troškova stečajnoga postupka.

Obrazloženje

	Kod ovog suda pod gornjim poslovnim brojem zaprimljen je prijedlog predlagatelja Financijske agencije za otvaranje stečajnog postupka nad dužnikom FIDUS d.o.o., Bibinje.
Stoga je sud, temeljem čl. 113. Stečajnog zakona (Narodne novine 71/2015, dalje u tekstu: SZ) pozvao osobu upisanu u sudskom registru kao osoba ovlaštena za zastupanje dužnika koja nije sukladno čl. 110. SZ u roku od 21 dan od nastanka stečajnog razloga podnijela prijedlog za otvaranje stečajnog postupka platiti predujam, uz upozorenje o posljedicama ne postupanja po nalogu suda. 
	Zbog navedenog, na temelju spomenutih propisa, odlučeno je kao u izreci.


U Zadru 19. listopada 2016. 

										Sutkinja
  							       		           Ardena Bajlo
								



UPUTA O PRAVNOM LIJEKU: 
Protiv ovog rješenja dopušteno je izjaviti žalbu ovom sudu u roku od 8 dana od dana dostave prijepisa rješenja pozivom na gornji poslovni broj u tri istovjetna primjerka. O žalbi odlučuje Visoki trgovački sud Republike Hrvatske u Zagrebu. 


DNA:
- ZZ dužniku i putem e-oglasne ploče suda
- u spis






